حسن رجب

حسن رجب  (1911-2004) Hassan Ragab هوا مهندس و مخترع و عالم مصرى درس الهندسه و الكهرباء و العلوم العسكريه و المصريات و السياحه و الاحياء التطبيقيه, و هو دبلوماسى و قائد عسكرى و ناشط سياسى و اجتماعى, اسس بيوت الشباب و جمعية الكشافه البحريه و المصانع الحربيه و ادارة البحوث و التطوير بالجيش المصرى و معهد البردى و القريه الفرعونيه و حزب الخضر.
400px|تصغير|عروض لحياه الفلاح المصرى القديم فى القريه الفرعونيه

 حياته 
اتولد حسن فهمى رجب فى القاهره فى 14 مايو 1911, فى سنة 1933 اتخرج بتقدير امتياز مع مرتبة الشرف من كلية الهندسه بجامعة القاهره و حصل سنة 1935 على دبلوم الهندسه الكهربيه من المدرسه العليا فى باريس و اشتغل فى ادارة النقل بالاسكندريه و كان كبير مهندسى محطة السكك الحديديه.
 مناصب 
التحق حسن رجب بسلاح المهندسين فى الجيش المصرى برتبة نقيب فى سنة 1940 و اخد درجة الماجستير فى العلوم العسكريه سنة 1943, بتقدير امتياز من كلية اركان الحرب و ااترقا لرتبة لواء و اتولى سنة 1944 رئاسة وحدة المساحه بالقوات المسلحه المصريه.

سنة 1947 عين رجب ملحق عسكرى فى سفارة مصر بواشنطن و سنة 1949 المؤسس و المدير الاول لاداره البحوث و التطوير بالجيش المصرى.

وبعد تغيير قيادات الجيش عقب حركه تنظيم الظباط الاحرار فى يوليه 1952, عين حسن رجب وكيلا للوزاره ومشرفا على المصانع الحربيه, وسنه التالى كان رجب اول من يؤسس بيوت الشباب, بعدين جمعيه الكشافه البحريه.

اختير اول سفير مصرى لدولة الصين الشعبيه و ايطاليا سنة 1959 و سفير الى يوجوسلاڤيا سنة 1961.

عين رئيسا لمجلس ادارة المؤسسه المصريه للثروه المائيه سنة 1962 و مستشار فنى لوزارة السياحه سنة 1964 و استاذ فى المعهد العالى للسياحه سنة 1967.

ابتكر رجب جهاز لترميم ورق البردى كمان اخترع اول آله لطباعه الحروف الهيروغليفيه.

حصل رجب على الدكتوراه من معهد جرينوبل للتقنيه و الفنون التطبيقيه فى فرنسا سنة 1979, و كان عنوان الرساله "البردى وصناعه الورق عند قدماء المصريين".

 القريه الفرعونيه 
كان شغف رجب بالحضاره المصريه القديمه دافعا ليه عشان يفكر فى مشروع القريه الفرعونيه و اللى اشتغل على تاسيسها لسنين لحد افتتحها سنة 1984 و هيا متنزه ترفيهى و مركز ثقافى و تعليمى.

بتضم القريه الفرعونيه نموذج لمقبرة الملك "توت عنخ امون" و اللى بتضم اعظم الكنوز الفنيه للحضاره المصريه القديمه كمان متاحف بتعرض مختلف مراحل التاريخ المصرى عبر العصور و افتتح فى القريه الفرعونيه متحف لتاريخ مسيره و حياة مؤسسها حسن رجب بيوثق المتحف لاعماله و انجازاته العلميه و البحثيه و مسيرته الدبلوماسيه و العسكريه.

 اختراعاته 
قدم رجب عدد من الاختراعات اللى بتخلد ذكراه و عطائه العلمى, اخترع سنة 1942 البوصله الشمسيه اللى استخدمت من الجيوش فى الحرب العالميه التانيه كمان ابتكر جهاز "كربتوجراف رجب" لعمل الشفره و اللى استخدم فى حرب اكتوبر.

 حزب الخضر المصرى 
فى سنة 1990 اسس رجب حزب الخضر المصرى اللى بيهدف لحماية و تعزيز النظام البيئى و الوصول للاستخدام الامثل للموارد و العمل على مواجهة مشكلات الفقر و التحديات الاقتصاديه العالميه و كان رجب اول رئيس للحزب و اختير رئيسا شرفى ليه مدى الحياه.
 نشاطه 
 عضو الجمعيه الدوليه لمؤرخى الورق فى برن 1976.
 عضو الجمعيه الدوليه لعلوم المصريات فى باريس 1976.
 عضو الجمعيه الدوليه لعلما البردى فى بروكسل 1983.
 عضو المركز القومى لدراسات البردى فى جامعه عين شمس 1985.
 جوايز 
 وسام النيل من الطبقه الرابعه 1946.
 وسام اسماعيل من الطبقه التالته 1947.
 وسام الجمهوريه من الطبقه الاولى عامى 1953 و 1979.
 وسام الاستحقاق الامريكى بدرجه ضابط 1948.
 اعلى وسام مدنى من يوغسلافيا 1962.
 الجايزه الاولى لاكاديميه الفنون المصريه 1981.
 وفاته 
و فى سنه 2004 اتوفى اللواء دكتور حسن رجب بعمر 92 سنه.
 لينكات برانيه 

 مصادر 

تصنيف:مواليد 1911
تصنيف:وفيات 2004
تصنيف:متعلمين فى جامعة القاهره